**วาเลรี อะเลคเซเยวิช เลกาซอฟ** (รัสเซีย: Валерий Алексеевич Легасов; 1 กันยายน พ.ศ. 2479 - 27 เมษายน พ.ศ. 2531) เป็น นักเคมีอนินทรีย์ของสหภาพโซเวียตที่มีชื่อเสียงและเป็นสมาชิกของ สถาบันวิทยาศาสตร์แห่งสหภาพโซเวียต โดยเป็นที่รู้จักมากที่สุดในฐานะหัวหน้าคณะกรรมาธิการสอบสวน ภัยพิบัติเชอร์โนบิล

ประวัติ
-------

เลกาซอฟเกิดเมื่อวันที่ 1 กันยายน พ.ศ. 2479 เมืองตูลา ในสหพันธ์สาธารณรัฐสังคมนิยมโซเวียตรัสเซีย โดยเข้าสู่ครอบครัวแรงงานโยธา เข้าโรงเรียนมัธยมใน เคิร์สต์ ปี พ.ศ. 2492 – 2497 ที่โรงเรียนหมายเลข 56 ในมอสโกและจบการศึกษาพร้อมรางวัลเหรียญทอง โดยโรงเรียนได้ตั้งแสดงชื่อของเลกาซอฟพร้อมกับสร้างรูปปั้นทองแดง ณ บริเวณทางเข้า ชีวิตสมรสได้แต่งงานกับ มาการิต้า มิกฮาลอฟนา มีลูกสาวคนหนึ่งชื่อ อิงกาเลกาซอฟ 

ในปี พ.ศ. 2504 สำเร็จการศึกษาจากคณะวิศวกรรม เคมีฟิสิกส์ที่สถาบันเคมีและเทคโนโลยี เมนเดลีฟ มอสโก 

เขาทำงานในฐานะเลขานุการคณะกรรมการ คอมโซมอล (กลุ่มคอมมิวนิสต์เลนินนิสต์) ของสถาบันเทคโนโลยีเคมีแห่งมอสโก

ในปีพ. ศ. 2505 ได้เข้าร่วมระดับบัณฑิตศึกษาในภาควิชาฟิสิกส์โมเลกุลของ สถาบันพลังงานปรมาณู ครูชาตอฟ :261:261 เริ่มต้นด้วย ในฐานะนักวิจัยและชั้นปีสุดท้ายในฐานะหัวหน้าห้องปฏิบัติการ ในปี พ.ศ. 2510 เขาปกป้องวิทยานิพนธ์ของเขาที่สถาบันครูซาตอฟ ภายใต้ที่อาจารย์ที่ปรึกษาอย่าง ไอแซก กิโกอิน ในการสังเคราะห์สารประกอบของ ก๊าซมีตระกูล และการศึกษาคุณสมบัติของพวกมัน :261 เขาได้รับปริญญาของ คานดิเดต (ปริญญาด็อกเตอร์ขั้นแรก) ในปี พ.ศ. 2510 และ ปริญญาเอกวิชาเคมี ในปี พ.ศ. 2515 

ในปี พ.ศ. 2519 เขาได้รับการเสนอให้เป็นสมาชิกของ สถาบันวิทยาศาสตร์แห่งสหภาพโซเวียต

ปี พ.ศ. 2521 - 2526 เป็นอาจารย์ที่ สถาบันฟิสิกส์และเทคโนโลยีของมอสโก

ในปี 1981 เขาได้เข้าร่วมเป็นสมาชิกเต็มตัวของ สถาบันวิทยาศาสตร์แห่งสหภาพโซเวียตในภาควิชาเคมีเชิงฟิสิกส์และเทคโนโลยีวัสดุอนินทรีย์

จากปี พ.ศ. 2526 จนกระทั่งเขาเสียชีวิต เขาทำงานเป็นหัวหน้าภาควิชากัมมันตภาพรังสีและเทคโนโลยีเคมีที่คณะเคมีที่มหาวิทยาลัยแห่งรัฐมอสโกในปี พ.ศ. 2526 เขากลายเป็นรองผู้อำนวยการคนแรกสำหรับการทำงานทางวิทยาศาสตร์ของสถาบันพลังงานปรมาณู ครูซาตอฟ 

เลกาซอฟศึกษาวิธีการสังเคราะห์และคุณสมบัติของสารประกอบใหม่ที่มีองค์ประกอบในสถานะออกซิเดชันสูง ในเทคโนโลยีนิวเคลียร์และพลาสมา และในเทคโนโลยีประหยัดพลังงานและพลังงานไฮโดรเจน โรงเรียนวิทยาศาสตร์ภายใต้การนำของเขา มีการตั้งสาขาใหม่ในหมวดเคมีอนินทรีย์ - เคมีของก๊าซมีตระกูลขึ้น
แม้กระทั่งก่อนเกิดเหตุภัยพิบัติเชอร์โนบิล เลกาซอฟเป็นที่รู้จักกันว่าเป็นผู้ที่มีความต้องการหาวิธีรักษาความปลอดภัยรูปแบบใหม่เพื่อป้องกันภัยพิบัติครั้งใหญ่

ภัยพิบัติเชอร์โนบิล
-------------------

เมื่อหายนะเชอร์โนบิลได้เกิดเมื่อวันที่ 26 เมษายน พ.ศ. 2529 เลกาซอฟในขณะนั้นเป็นรองผู้อำนวยการคนแรกของสถาบันพลังงานปรมาณูคิชคอตอฟ เขากลายเป็นสมาชิกคนสำคัญของคณะกรรมาธิการของรัฐบาลที่จัดตั้งขึ้นเพื่อสอบสวนสาเหตุของภัยพิบัติเพื่อวางแผนการบรรเทาผลกระทบ เขามีส่วนตัดสินใจสำคัญในการหลีกเลี่ยงความเสี่ยงที่จะเกิดอุบัติเหตุซ้ำรอยอีกและแจ้งให้รัฐบาลทราบถึงสถานการณ์ในพื้นที่ภัยพิบัติ เขาสื่อสารอย่างตรงประเด็นกับเหล่าเพื่อนนักวิทยาศาสตร์และสื่อมวลชนเกี่ยวกับความเสี่ยงด้านความปลอดภัยของโรงงานไฟฟ้าที่ระเบิด และยืนยันในการอพยพของประชากรทั้งหมดของเมือง Pripyat อยู่ใกล้เคียงในทันที ในเดือนสิงหาคม พ.ศ. 2529 เขาได้นำเสนอรายงานของคณะผู้แทนสหภาพโซเวียตในการประชุมพิเศษของ International Atomic Energy Agency (IAEA) ใน กรุงเวียนนา รายงานของเขาแสดงถึงการวิเคราะห์ปัญหาของการระเบิดและความซื่อสัตย์พูดความจริงผลที่ตามมาของโศกนาฏกรรมครั้งนี้ เลกาซอฟได้อัดเทปเสียง 5 เทป ที่เขาแสดงมุมมองต่อเหตุการณ์ที่เกิดขึ้นในเชอร์โนบิล เทปลำดับที่ 5 ถูกอัดพร้อมกับ เอเลส อดาโมวิช ในรูปแบบการสัมภาษณ์

การเสียชีวิต
------------

วันที่ 27 เมษายน พ.ศ. 2531, หนึ่งวันหลังจากวันครบรอบ 2 ปีของ อุบัติเหตุโรงไฟฟ้านิวเคลียร์เชอร์โนบิล และหนึ่งวันก่อนที่เขาจะประกาศผลการสอบสวนสาเหตุการระเบิด เลกาซอฟได้ฆ่าตัวตายด้วยการ แขวนคอ (บางแหล่งข่าวว่ากระทำในอพาร์ตเมนต์ หรือบันได อีกส่วนนึงบอกว่าที่ห้องทำงาน ) ปืนพกส่วนตัวยังคงอยู่ในลิ้นชัก แต่เลกาซอฟเลือกที่จะแขวนคอตัวเอง เขาถูกฝังที่สุสานโนโวเดวิชีในมอสโก 

นี่ไม่ใช่ความพยายามฆ่าตัวตายครั้งแรกของเลกาซอฟ  เดวิด อาร์ มาร์เพิลส์ ได้คาดว่าภัยพิบัติเชอร์โนบิลเป็นปัจจัยสำคัญที่ส่งผลต่อจิตใจของเลกาซอฟจนนำไปสู่การฆ่าตัวตาย ก่อนที่เขาจะฆ่าตัวตาย เลกาซอฟเขียนเอกสารที่เปิดเผยข้อเท็จจริงเกี่ยวกับภัยพิบัติที่ยังไม่เปิดเผยก่อนหน้านี้ อ้างอิงจากการวิเคราะห์การบันทึกสำหรับภาพยนตร์โทรทัศน์ของ บีบีซี *เชอร์โนปิลแห่งนิวเคลียร์หายนะ*  เลกาซอฟอ้างว่ามีแรงกดดันทางการเมืองให้ปกปิดรายงานบางส่วนของรายงานที่จะส่งให้ IAEA ซึ่งเป็นความลับที่ปกปิดกับแม้แต่ผู้ประกอบการโรงไฟฟ้า จากทั้งอุบัติเหตุครั้งก่อนหน้าและปัญหาเกี่ยวกับการออกแบบเครื่องปฏิกรณ์  *แถลงการณ์ของนักวิทยาศาสตร์ปรมาณู* ยังระบุด้วยว่า เลกาซอฟกลายเป็นคนที่ไม่สนใจภาพลักษณ์ของรัฐบาล แต่พร้อมจะเผชิญหน้ากับปัญหาของโรงไฟฟ้าหรือข้อบกพร่องในการออกแบบเท่านั้น

ภายหลัง
-------

เลกาซอฟได้ทำการการฆ่าตัวตาย ทำให้เกิดการตื่นตัวของในอุตสาหกรรมนิวเคลียร์ของสหภาพโซเวียต โดยเฉพาะอย่างยิ่งปัญหาเกี่ยวกับการออกแบบ แท่งควบคุม ใน เครื่องปฏิกรณ์แบบ RBMK ตัวอื่น ๆ ที่ใช้แบบเดียวกับเชอร์โนบิล ให้ได้รับการยอมรับและแก้ไขอย่างรวดเร็ว

เมื่อวันที่ 20 กันยายน พ.ศ. 2539 บอริส เยลต์ซิน ประธานาธิบดีรัสเซียในขณะนั้น ได้ลงนามยกย่องให้เลกาซอฟเป็น ฮีโร่แห่งสหพันธรัฐรัสเซีย สำหรับ "ความกล้าหาญและวีรบุรุษ" จากการสืบสวนหายนะที่เกิดขึ้น

ในสื่อบันเทิง
-------------

เลกาซอฟ เป็นตัวละครใน Sky / HBO มินิซีรีส์ *Chernobyl* (2019) แสดงโดย จาเรด ฮาร์ริส และในภาพยนตร์สารคดี BBC *รอดชีวิตจากภัยพิบัติ* (2006) นำแสดงโดย เอด เอดมันด์สัน

ดูสิ่งนี้ด้วย
-------------

* ผลกระทบจากภัยพิบัติเชอร์โนบิล
* ผู้ชำระบัญชี (เชอร์โนบิล)
* รายชื่อบทความที่เกี่ยวข้องกับเชอร์โนบิล
* อุบัติเหตุและอุบัติเหตุจากนิวเคลียร์และรังสี

อ้างอิง
-------

1. ↑  The Associated Press (April 30, 1988). "Chemist, investigator of Chernobyl nuclear accident dies at 51". *AP News Archive*. สืบค้นเมื่อ 26 April 2014. [the official Soviet news agency] Tass said Legasov made a "significant contribution in the working out and realization of immediate measures aimed at liquidating the consequences of the accident."
2. 1 2  *New Times*. New Times Publishing House. 1996. p. 58.
3. ↑  Schmid, Sonja D. (2015). *Producing Power: The Pre-Chernobyl History of the Soviet Nuclear Industry*. ISBN 9780262028271.
4. ↑  "The Current Digest of the Soviet Press". *American Association for the Advancement of Slavic Studies*: 24. 1988.
5. 1 2  Marples, David (1991). *Ukraine under Perestroika: Ecology, Economics and the Workers' Revolt*. p. 21. ISBN 9781349108800.
6. ↑  Josephson, Paul R. (2005). *Red Atom: Russia's Nuclear Power Program from Stalin to Today*. ISBN 9780822978473.
7. ↑  Tripathi, Namrata (May 2, 2019). "Scientist who exposed true extent of Chernobyl disaster killed himself a day after second anniversary (As the Deputy Director of Kurchatov Institute of Atomic Energy in Moscow, Valery Legasov received a distress call on April 26, 1986, asking him to head to Chernobyl. His life was never the same.)". *Media Entertainment Arts WorldWide*.
8. 1 2  *Surviving Disaster: Chernobyl Nuclear Disaster*. BBC.
9. ↑  "Chernobyl | Chernobyl Accident | Chernobyl Disaster - World Nuclear Association".
10. ↑  Marples, David (September 1993). "Chernobyl's Lengthening Shadow". *The Bulletin of the Atomic Scientists*. **49** (7): 40. Bibcode:1993BuAtS..49g..38M. doi:10.1080/00963402.1993.11456385.
11. ↑  "Chernobyl | Chernobyl Accident | Chernobyl Disaster - World Nuclear Association".
12. ↑  de Miranda, Paulo Emilio V. (2018-11-12). *Science and Engineering of Hydrogen-Based Energy Technologies*. ISBN 9780128142523.`{{cite book}}`: CS1 maint: uses authors parameter (ลิงก์)
13. ↑  "Chernobyl (2019) Full Cast & Crew". *IMDB*.
14. ↑  *Surviving Disaster*. BBC.